recursal/SuperWikiNEXT-32B huggingface dataset:
**اولیمپیا استادیون** (جرمن تلفظ: [oˈlʏmpi̯aˌʃtaːdi̯ɔn] ( سنیے) جرمنی کے برلن میں اولمپیاپارک برلن کا ایک اسپورٹس اسٹیڈیم ہے۔ اسے ورنر مارچ نے 1936 کے گرمائی اولمپکس کے لیے بنایا گیا تھا۔ اولمپکس کے دوران ریکارڈ حاضری 100,000 سے زیادہ بتائی جاتی تھی۔ آج یہ اسٹیڈیم اولمپیاپارک برلن کا حصہ ہے۔ 2004 میں تزئین و آرائش کے بعد سے، اولمپیا اسٹیڈیم میں 74,475 نشستوں کی مستقل گنجائش ہے اور یہ بین الاقوامی فٹ بال میچوں کے لیے جرمنی کا سب سے بڑا اسٹیڈیم ہے۔ اولمپیا اسٹیڈیم یو ای ایف اے کیٹیگری فور اسٹیڈیم ہے۔
ایتھلیٹکس اسٹیڈیم کے طور پر اس کے استعمال کے علاوہ اس میدان نے فٹ بال کی روایت قائم کی ہے۔ 1963 سے یہ ہیرتھا بی ایس سی کا گھر رہا ہے۔ اس میدان نے 1974 کے فیفا ورلڈ کپ میں تین میچوں کی میزبانی کی۔ اس کی تزئین و آرائش 2006 کے فیفا ورلڈ کپ کے لیے کی گئی تھی، جب اس میدان نے فائنل سمیت چھ میچوں کی میزبانی کی تھی۔ ڈی ایف بی پوکل فائنل میچ ہر سال اس مقام پر منعقد ہوتا ہے۔ اولمپیاسٹیڈیئن برلن نے 2011 فیفا خواتین کے ورلڈ کپ کے ساتھ ساتھ 2015 یوئیفا چیمپئنز لیگ فائنل کے میزبان کے طور پر خدمات انجام دیں۔ یہ یوئیفا یورو 2024 کے فائنل کی میزبانی کرے گا، جس میں 5 دیگر گیمز بھی شامل ہیں۔

فٹ بال میزبانی
--------------

### 1974 فیفا ورلڈ کپ

اولیمپیا استادیون میں گروپ اے کے تین میچ ( مغربی جرمنی ، چلی ، مشرقی جرمنی اور آسٹریلیا ) کھیلے گئے۔ تیسرا میچ آسٹریلیا بمقابلہ چلی موسلا دھار بارش میں کھیلا گیا۔ تاہم دونوں جرمن ٹیموں کے درمیان تاریخی میچ ہیمبرگ میں کھیلا گیا۔ میزبان مغربی جرمنی نے ٹورنامنٹ جیتا۔

### 2006 فیفا ورلڈ کپ

2006 کے فیفا ورلڈ کپ کے میچز اس میدان میں کھیلے گئے۔

### 2011 فیفا خواتین کا ورلڈ کپ

2011 میں، اولمپیا سٹیڈیئن نے 2011 کے فیفا خواتین ورلڈ کپ میں جرمنی کے افتتاحی میچ کی میزبانی کی۔ یہ ٹورنامنٹ کا واحد میچ تھا جو اسٹیڈیم میں کھیلا گیا۔

### 2015 یوئیفا چیمپئنز لیگ فائنل

مئی 2013 میں، اولمپیاسٹیڈیئن کو 2015 یوئیفا چیمپئنز لیگ فائنل کے مقام کے طور پر منتخب کیا گیا تھا۔ ایف سی بارسلونا نے اپنا پانچواں ٹائٹل جیتا اور دوسرا ٹریبل مکمل کیا۔

حوالہ جات
---------

1. ↑  "Stadion"۔ olympiastadion-berlin.de (بزبان انگریزی)۔ Berlin: Olympiastadion Berlin GmbH۔ n.d.۔ 12 مارچ 2017 میں اصل سے آرکائیو شدہ۔ اخذ شدہ بتاریخ 11 مارچ 2017  الوسيط `|url-status=` تم تجاهله (معاونت); تحقق من التاريخ في: `|archive-date=` (معاونت)
2. ↑  "Uefa EURO 2024 Final in the Olympiade stadion Berlin, Six Games in the Capital"۔ 12 May 2012۔ اخذ شدہ بتاریخ 09 اکتوبر 2022
3. ↑  "Berlin to Host 2015 Final in Olympic Stadium"۔ Der Spiegel۔ 23 May 2013۔ اخذ شدہ بتاریخ 26 فروری 2014

بیرونی روابط
------------

* سرکاری اولمپیاسٹاڈن سائٹ
* تصویری گیلریاں : اولمپیشر پلاٹز کی سہولیات کے ساتھ ایک مثالی واک۔
فائل:IMG-20180916-WA0173.jpgوفیات اہل قلم عساکر پاکستان

تعارف کتاب
----------

'وفیات اہل قلم عساکر پاکستان' خالد مصطفٰی کا تحقیقی کارنامہ ہے۔یہ کتاب اگست 2014ء میں شائع ہوئی۔ 'وفیات اہل قلم عساکر پاکستان' میں 14 اگست 1947 سے لے کر 14 اگست 2014ء تک وفات پانے والے ان 162 اہل قلم کے سوانحی اعداد و شمار درج ہیں جن کا تعلق پاکستان کی بری ، بحری اور فضائی افواج سے تھا۔ کتاب میں فیلڈ مارشل ایوب خان ، جنرل موسی ، بریگیڈئیر صدیق سالک ، ایئر کموڈور انعام الحق ، کرنل محمد خان ، گروپ کیپٹن عطا ربانی ، میجر ضمیر جعفری ، کیپٹن ن م راشد ، صوبیدار جاوید اکرم تبسم ، حوالدار ایوب صابر ، سوار صبط علی صبا اور سیلر منیر نیازی کے نام شامل ہیں ۔ تحقیقی طریقہ کار کے مطابق فہرست مرتب کرتے وقت الف بائی ترتیب کا طریقہ اختیار کیا گیا ہے۔ نامور اہل قلم کے پیدائش سے وفات تک کے احوال کے ساتھ ساتھ ان کی علمی کاوشوں کا احاطہ کیا گیا ہے۔ سوانحی اعداد و شمار اور علمی کارناموں کے تذکرے کے بعد صفحات کے آخر میں مآخذ درج کیے گئے ہیں۔
آپ کی درج ذیل کتب شائع ہوئیں۔

دیگر معلومات
------------

اس کتاب کو 'فکش ہاوس' پبلی کیشنز لاہور نے شائع کیا۔ قیمت 600 روپے ہے اور کتاب ، بک کارنر جہلم اور فکشن ہاوس لاہور پر دستیاب ہے۔

تاثرات
------

لیفٹیننٹ کرنل خالد مصطفی بیک وقت صاحب قلم بھی ہیں اور صاحب سیف بھی۔ان کے حصے میں یہ اعزازآیاہے کہ عسکری خدمات کے ساتھ ساتھ قلمی خدمات بھی بخوبی انجام دے رہے ہیں۔قدرت نے انھیں گہرے فنی ، فکری اور تحقیقی اسلوب سے نوازا ہے۔انھوں نے یکسانی زدہ لکھاریوں کی بھیڑ میں شامل ہونے کی بجائے الگ شناخت بنائی اور ان کی قلمی جدوجہد جداگانہ حیثیت کی حامل ٹھہری۔خالد مصطفی اردو کے بہترین شاعر بھی ہیں اور ان کا کلام مختلف جرائد میں شائع ہوتا رہتا ہے۔اس وقت ہمارے پیش نظران کی خوبصورت اور البیلی کاوش 'وفیات اہل قلم عساکر پاکستان' موجود ہے۔اس اچھوتی کتاب پر پہلی نظر پڑتے ہی دل باغ باغ ہو گیا۔انھوں نے وکھری ٹائپ کے موضوع کا انتخاب کیااور محققانہ انداز میں کتاب تیار کر کے افواج پاکستان سے تعلق رکھنے والے قلم کاروں کے متعلق اہم معلومات یکجا کر کے صاحبان علم کے ذوق کی نظر کردی۔ایسا معلوم ہو رہا ہے جیسے یہ کتاب انھوں نے قلم کی سیاہی سے نہیں خون جگر سے ترتیب دی ہے۔ان کے دل کی دھڑکن کا عکس ہر صفحے پر نظر آتا ہے۔موضوع کے اعتبار سے یہ کتاب نہایت اہمیت کی حامل ہے اور صفحہ بہ صفحہ دیے گئے حوالہ جات نے اس کی اہمیت کو چار چاند لگائے ہیں۔جس تحقیق ، محنت اور جستجو کے ساتھ یہ کتاب مرتب کی گئی اس پر ہر علم دوست کی طرف سے تحسین کے پھول نچھاور ہونے چاہئیں۔میں سمجھتا ہوں کرنل صاحب جس انداز سے علمی ادبی سرگرمیوں میں مگن ہیں بلاشبہ وہ افواج پاکستان کے مایہ ناز ادیبوں اورقلم کاروں کرنل محمد خان ، صدیق سالک اور چراغ حسن حسرت جیسے عظیم لوگوں کے مشن کی تکمیل کر رہے ہیں۔آنے والے وقتوں میں ان کے رشحات قلم کے نتائج سامنے آئیں گے اور ان کی قلمی جدوجہداردوادب کا سرمایہ قرار پائے گی۔
عبد الستار اعوان،لاہور
20 نومبر2015

حوالہ جات
---------

1. ↑  روزنامہ نئی بات لاہور 20 نومبر 2015
**اولیمپیا استادیون**  (جرمن تلفظ: [ʔoˈlʏmpi̯aːˌʃtaːdi̯ɔn] ( سنیے)ایک اسٹیڈیم ہے جو میونخ ، جرمنی میں واقع ہے۔ شمالی میونخ کے مرکز میں واقع یہ اسٹیڈیم 1972 کے سمر اولمپکس کا مرکزی مقام تھا۔ اولمپکس کے دوران اس میدان کی گنجائش تقریباً 75,000 نشستوں پر تھی۔ اس کے باوجود اوسطاً 80,000 سے 90,000 افراد روزانہ دیکھنے آتے تھے۔ اس اسٹیڈیم نے فٹ بال کے میچوں کی میزبانی بھی کی ہے جن میں 1974 فیفا ورلڈ کپ فائنل اور یوئیفا یورو 1988 فائنل شامل ہیں۔ اس میدان میں فٹ بال کے لیے سرکاری گنجائش 73.000 تھی۔ اسٹیڈیم نے 1979, 1993 اور 1997 میں یورپی کپ فائنلز کی میزبانی کی ۔ اس کی موجودہ گنجائش 69,250 ہے جس میں 11,800 کھڑے ہونے کی جگہیں اور 57,450 نشستیں شامل ہیں۔ یا متبادل طور پر 63,118 تماشائی بیٹھے ہیں۔ اسٹیڈیم نے مختلف کنسرٹس کی میزبانی بھی کی ہے، جس کی گنجائش ترتیب کے لحاظ سے 77,337 تک ہے۔

کھیلوں کی میزبانی
-----------------

### 1974 فیفا ورلڈ کپ

یہ اسٹیڈیم 1974 کے فیفا ورلڈ کپ کے مقامات میں سے ایک تھا۔

### یوئیفا یورو 1988

اسٹیڈیم یوئیفا یورو 1988 کے مقامات میں سے ایک تھا۔

حوالہ جات
---------

1. 1 2  "olympiapark.de – Olympic Stadium Key Facts"۔ 15 اپریل 2019 میں اصل سے آرکائیو شدہ۔ اخذ شدہ بتاریخ 13 نومبر 2023  الوسيط `|url-status=` تم تجاهله (معاونت)
2. ↑  Thomas Schmidt (22 March 2012)۔ "Olympiastadion: Abschied vom echten Grün"۔ www.merkur.de (بزبان جرمنی)۔ اخذ شدہ بتاریخ 23 فروری 2023
3. ↑  "Olympiastadion München – Sportstätte mit viel Historie"

بیرونی روابط
------------

* سرکاری سائٹ
* اولمپک اسٹیڈیم کا جائزہ a+t آرکیٹیکچر پبلشرز کے ذریعے
**سلطان بشیر الدین محمود** پاکستان کے نامور ایٹمی سائنس دان نیوکلیئر انجینئر ، موجد، محقق، اسلامی اسکالر اور مصنف ہیں ۔

ولادت
-----

سلطان بشیر محمود 1940ء میں لاگر امرتسر میں پیدا ہوئے والد کا نام چوہدری محمد شریف خان جو راجپوت خاندان سے تعلق رکھتے تھے،

تعلیم و تربیت
-------------

ابتدائی تعلیم اپنے آبائی علاقہ حاصل کی گورنمنٹ کالج لاہور سے 1959ء میں پورے پنجاب میں تیسری پوزیشن حاصل کی اور قومی اسکالرشپ حاصل کی انجینئری یونیورسٹی لاہور کے آخری سال میں پڑھائی کے دوران ملازمت بھی کرتے پھر بھی الیکٹرک کے انجینئری میں یونیورسٹی بھر میں اول پوزیشن حاصل کی پہلے نوکری واپڈا میں کی تین ماہ بعد اٹامک انرجی کمیشن میں شمولیت اختیار کی یہیں سے اعلی تعلیم کے لیے انگلینڈ چلے گئے اور مانچسٹر یونیورسٹی کالج آف سائنس اور ٹیکنالوجی سے نیوکلیئر ری ایکٹر کنٹرول انجئینرنگ میں ایم ایس انجینئری کی ڈگری حاصل کی اور مختلف ایٹمی ری ایکٹروں پر کام کرنے کا تجربہ حاصل کیا۔

سائینسی خدمات
-------------

پاکستان کے ایٹمی پروگرام میں قابل قدر خدمات ہیں۔انھوں نے 1960 میں پاکستان اٹامک انرجی کمیشن میں شمولیت اختیار کی اور ڈاکٹر منیر احمد خان کے ساتھ خدمات سر انجام دینے کے علاوہ کینپ نیوکلیئر پاور پلانٹ میں نیوکلیئر انجینئر کے طور پر بھی کام کیا۔

بھارت کے ایٹمی دھماکوں کے بعد ڈاکٹر منیر نے انھیں یورینیم انرچمنٹ ڈویژن کا ڈائریکٹر مقرر کیا، تھوڑے عرصہ بعد دوبارہ کینپ پاور پلانٹ بھیج دیا گیا۔

1980 میں سلطان بشیر محمود کو خوشاب ون پاور پلانٹ پراجیکٹ کا ڈائریکٹر مقرر کیا گیا، جہاں انھوں نے پلانٹ کا کولنٹ سسٹم بنانے میں بھی معاونت کی، وہ ایک برس تک نیوکلیئر پاور ڈویژن کے سربراہ رہے۔

2000ء سے یہ نامور سائنس دان اسلام آباد میں انتہائی خاموش زندگی بسر کرتے ہوئے اسلام اور سائنس پر کتابیں تحریر کرتے ہیں۔

اعزازت
------

* انھیں 1998ء میں ستارہ امتیازدیا گیا
* پاکستان اکیڈمی آف سائنسز نے گولڈ میڈل دیا

تصنیفات
-------

* قران پاک ایک چیلنج ایک سائنسی معجزہ
* اسلام کا ھمہ گیر نظام صحت اور فطری طریقہ علاج
* قرآن پاک کے نئے نئے سا ئنسی معجزات
* کتاب زندگی
* Doomsday and life after death قیامت اور حیات بعد الموت
* Search of Reality تلاش حقیقت
* The Road Map for the Greatest Succes الفوز العظیم
* The Miraculous Qur'an: A Challenge to Science and Mathematics
* The Life of Book: A Scientific interpretation of Quran
* Muhammad: The First & the Last
* A New Book of the Children Rhymes
* Judgement day and Life After Death
* The Holy Quran and Dirac equations
* The Miraculous Qur'an – A Discovery Concerning Its Arrangements into Chapter and Parts
* The Challenge of Reality
* Cosmology and Human Destiny: Impact of Sunpots on Earthly events; Our Past and Future
* A Tafseer of the Holy Quran
* There is no God, but Allah
* Muhammad – The Prophet of Mankind

حوالہ جات
---------

1. ↑
2. ↑
معروف شاعر و صحافی

ولادت
-----

عارف شفیق 31 اکتوبر 1956ء میں کراچی کے علاقے لیاقت آباد میں پیدا ہوئے،

حالات
-----

ابتدائی تعلیم مکمل کرنے کے بعد آپ شعبۂ صحافت سے وابستہ ہوئے اور کئی اخبارات کے چیف ایڈیٹر بھی رہے. عارف شفیق نے شاعری کے علاوہ افسانہ نگاری کے میدان میں بھی اپنی صلاحیتوں کا لوہا منوایا.

تصانیف
------

1. اندھی سوچیں گونگے لفظ‘‘، ’’
2. سیپ کے دیپ‘‘، ’’
3. جب زمین پر کوئی دیوار نہ تھی
4. احتجاج‘‘، ’’
5. سرپھری ہوا‘‘، ’’
6. میں ہواؤں کا رخ بدل دوں گا‘‘، ’’
7. میرا شہر جل رہا ہے‘‘، ’’
8. یقین‘‘، ’’
9. میری دھرتی میرے لوگ‘‘

عوامی شاعر
----------

انھوں نے تمام عمر غریبوں کی بات کی اور عوامی شاعر بھی کہلائے۔

اُن کی شہرت کی ابتدا اس شعر سے ہوئی۔

غریب شہر تو فاقے سے مر گیا عارف

امیر شہر نے ہیرے سے خودکشی کرلی

وفات
----

ممتاز شاعر عارف شفیق طویل علالت کے بعد 62 برس کی عمر میں 14 دسمبر 2019ء کو انتقال کرگئے،اُن کی نمازجنازہ الفلاح مسجد ایف سی ایریا میں ادا کی گئی، جس کے بعد مقامی قبرستان میں سپرد خاک کر دیا
مرحوم کافی عرصے سے سانس کی بیماری اور فالج کے مرض میں مبتلا تھے، مرحوم نے سوگواروں میں بیوہ، 2 بیٹوں اور 2 بیٹیوں کو چھوڑا ہے۔

عارف شفیق کے 8 شعری مجموعہ شائع ہوئے ، وہ ادبی اور سماجی حلقوں میں اپنے اشعار سے پہچانے جاتے تھے۔
**لال سنگھ دل** (پنجابی زبان:ਲਾਲ ਸਿੰਘ ਦਿਲ) (اپریل 1943ء-14 اگست 2007ء) پنجاب، بھارت کے ایک انقلابی شاعر تھے۔ وہ پنجاب میں 20ویں میں صدی ابھرنے والے نیکسلائٹ تحریک کی وجہ سے مشہور ہوئے۔ یہ ایک سیاسی تحریک تھی جو بہت جلد اپنی موت آپ مرگئی مگر پنجابی ادب اور بالخصوص پنجابی شاعری کو ایک انقلابی موضوع دے گئی۔

احوال حیات
----------

### ولادت اور خاندان

لال سنگھ کی ولادت 11 اپریل 1943ء کو برطانوی ہند کے مالوا پنجاب کے ایک چھوٹے سے گاؤں سامرالا میں گھونگرالی سیکھان (پنجابی:'ਜਨਮ ਸਥਾਨ: ਘੂੰਗਰਾਲੀ ਸਿੱਖਾਂ') کے چمار خاندان میں ہوئی۔ ان کی ولادت کے وقت ان کا خاندان کسی بھی طرح کے معاشی، سماجی اور تعلیمی سہولت سے محروم تھا۔ نہ ان کے پاس دولت تھی اور نہ ہی زمین۔ لہذا ان کے والد پوری زندگی مزدور کسان بن رہے اور ان کے خاندان نے سکھ مذہب اختیار کر لیا۔[*مکمل حوالہ درکار*]

### تعلیم

انھوں نے 1960ء-61ء میں حکومتی اسکول سے دسویں کی تعلیم حاصل کی اور وہ اپنی نسل میں دسویں کرنے والے پہلے شخص تھے۔ انھوں نے کالج میں داخلہ لیا اور ساتھ میں مزدوری بھی کرتے رہے۔ کھنہ، لدھیانہ میں انھوں نے اے ایس کالج میں داخلہ لیا لیکن ایک سال بعد تعلیم ترک کردی۔ 1964ء میں تدریسی تدریبی کے لیے ایس ایچ ایس کالج،بوہیلوپور میں داخلہ لیا لیکن کورس مکمل کرنے سے قبل میں کنارہ کش ہو گئے۔ اس کے بعد انھوں نے مزدور کی حیثیت سے مستقل طور پر کام کرنے کا فیصلہ کر لیا اور ساتھ میں بچوں کو ٹیوشن بھی دیتے رہے۔

ادبی سفر
--------

### شاعری

انھوں نے زمانہ اسکول سے ہی شاعری میں دلچسپی لینی شروع کردی اور ان کی شاعری پنجاب کے مشہور رسالہ لکیر،پریت لاری اور نغمانی میں شائع ہوئی۔ ان نے تین دیوان شائع ہوئے؛ 1971ء میں *ستلج دی ہوا*، 1982ء میں *بہت ساتے سورج*  اور 1997ء میں *ستھار*۔ انھوں نے ایک طویل نظم بنام **آج بلا پھر آئے گا** لکھی جو 2009ء میں شائع ہوئی تھی۔

### سوانح

انھوں نے اپنی خود نوشت سوانح *داستان* 1998ء میں لکھی۔

حالانکہ انھوں نے بعد میں اسلام قبول کر لیا تھا مگر انھوں نے اپنا قدیم تخلص باقی رکھا اور اسی نام سے شاعری کرتے رہے۔

حوالہ جات
---------

1. 1 2  Dil 1998,see "About the Author" (ਲੇਖਕ ਬਾਰੇ) by publisher/editor pp.221-22
2. ↑  Ghai,2 نومبر 2011
3. ↑  Dutt 2012, Introduction p.xxxiv
4. ↑  (Punjabi text:'ਵਿੱਦਿਆ: ਮੈਟਿ੍ਕ (1960–61) ਸਰਕਾਰੀ ਹਾਈ ਸਕੂਲ، ਇਕਸਾਲ ਏ۔ ਐਸ ਕਾਲਜ ਖੱਨਾ ਵਿਚ ਪੜਿਆ، ਦੋ ਸਾਲ ਸ۔ਹ۔ਸ ਬਹਿਲੋਲਪੁਰ `ਚ ਜੂਨੀਅਰ ਬੇਸਿਕ ਟ੍ਰੇਨਿੰਗ ਕਰਦਿਆਂ ਲਾਏ،ਇਕ ਸਾਲ ਗਿਆਨੀ ਦੀ ਤਿਆਰੀ ਕਰਦਿਆਂ ।…ਪੜਦਿਆਂ ਖੇਤ ਮਜ਼ਦੂਰੀ ਕੀਤੀ، ਰਾਜ ਮਿਸਤ੍ਰੀਆਂ ਨਾਲ ਦਿਹਾੜੀ ਕੀਤੀ…')
لابھ **جنجوعہ** اکتوبر 2015) ایک ہندوستانی بھنگڑا گلوکار اور گانا لکھنے والے تھے ۔بھنگڑا اور ہپ ہاپ گانے ، جیسے "بیر بورا ہونڈا جٹ دا" ، "جٹ دی نظر بوری" ، "گولی جٹ نہ کچریچ چالونی" کے لیے مشہور ہیں۔ "،" جٹ مردڈا "،" سونی دی نکھرے سونے لگے "(فلم کے *ساتھی* ) اور" منڈیاں تو بچ کے "، جو 1998 میں پنجابی ایم سی نے تیار کیا تھا اور 2002 میں دوبارہ جاری کیا گیا تھا۔ انھوں نے بہت سے بالی ودڈ فلموں کے گیت بھی گائےجن مین جی کردا فلم سنکھ مین کنگ کے لیے اور لندن ٹھمکا فلم کوئن کے لیے شامل ہے۔

ابتدائی زندگی اور تعلیم
-----------------------

جنجوعہ جاٹ خاندان میں پیدا ہوئے۔  انھوں نے اپنے دادا کے ذریعہ کیرتھن میں شرکت کرکے موسیقی سیکھی ۔

وہ ہندوستان ، پنجاب کے ضلع لدھیانہ کے گاؤں ماجرا ، کھنہ میں پیدا ہوئے وہ ممبئی اور کھنہ سٹی دونوں کے رہائشی تھے ، جہاں انھوں نے ایک مشہور مقامی استاد مرحوم جسونت بھنورا کے تحت موسیقی سیکھی۔

کیریئر
------

انھوں نے پہلی بار سنہ 1999 میں شہرت حاصل کی ، جہاں انھوں نے گانے "منڈیاں تو بچ کے" گیت گائے ، جسے پنجابی ایم سی نے پروڈیوس کیا تھا اور یہ بہت ہٹ فلم تھی۔ انھوں نے بہت سی فلموں کے لیے بے شمار گانے گائے جیسے ، *سنگھ اس کننگ* ، *گرم مسالا* ، *ڈھول* ، ۔

ڈسکوگرافی
---------

### البمز

* *ہلچل ہوگی*
* *رتن تون لمبے خط*
* *بیوفا*
* *یقین سے پرے*
* *بیر بورا ہنڈا جٹ دا*
* *لابھ جنجوعہ۔ بادشاہ*
* *لڑکوں سے بچو*
* *لابھ جنجوعہ لائیو* (2 پیک)

موت
---

لابھ 22 اکتوبر 2015 (جمعرات) کی صبح اپنی گورگاؤں رہائش گاہ پر مردہ حالت میں پائے گئے جب کہ ان کی موت کی وجہ معلوم نہیں ہو سکی بنگون نگر پولیس نے فیصلہ دیا ہے کہ اس کی موت نہ تو خودکشی تھی اور نہ ہی قتل اور نہ ہی کسی بدعنوانی کا پتہ چلا۔

حوالہ جات
---------

1. ↑  "labh-janjua.com"۔ labh-janjua.com۔ 20 مئی 2007 میں اصل سے آرکائیو شدہ۔ اخذ شدہ بتاریخ 25 فروری 2012
2. ↑  Playback singer Labh Janjua, currently making waves through his "Jee Karda" song of ‘Singh is King"... دی انڈین ایکسپریس, 9 June 2009.
3. ↑  "I always get cheated in collaborations: Labh Janjua"۔ The Times of India

بیرونی روابط
------------

* انٹرنیٹ مووی ڈیٹابیس (IMDb) پر لابھ جنجوعہ
**شکر پڑياں** (Shakarparian) اسلام آباد، پاکستان میں ایک پہاڑی اور ایک مقامی تفریحی مقام ہے۔ پارک زیرو پوائنٹ انٹر چینج کے قریب واقع ہے۔ پاکستان مونومنٹ شکر پڑياں میں واقع ہے۔

شکر پڑیاں کی تاریخ
------------------

شکرپڑیاں بھی ان 85 دیہات میں شامل تھا جو اسلام آباد کی تعمیر سے متاثر ہوئے۔ یہاں دو سو سے زائد گھر تھے جو بالکل اس جگہ پر تھے جہاں آج لوک ورثہ موجود ہے۔ لوک ورثہ کے پیچھے پہاڑی پر اس گاؤں کے آثار آج بھی جنگل میں بکھرے پڑے ہیں۔ ان میں کٹاریاں بھی شامل تھا جو موجودہ شاہراہ ِ دستور اور وزارت خارجہ کی جگہ آباد تھا۔ شکر پڑیاں لوک ورثہ کی جگہ، بیسٹ ویسٹرن ہوٹل کے عقب میں سنبل کورک، مری روڈ پر سی ڈی اے فارم ہاؤسز کی جگہ گھج ریوٹ، جی سکس میں بیچو، ای سیون میں ڈھوک جیون، ایف سکس میں بانیاں، جناح سپر میں روپڑاں، جی 10 میں ٹھٹھہ گوجراں، آئی ایٹ میں سنبل جاوہ نڑالہ اور نڑالہ کلاں، ایچ ایٹ میں جابو، زیرو پوائنٹ میں پتن، میریٹ ہوٹل کی جگہ پہالاں، ایچ ٹین میں بھیگا سیداں، کنونشن سینٹر کی جگہ ڈھوکری، آبپارہ کی جگہ باغ کلاں آباد تھے۔اسی طرح راول ڈیم کی جگہ راول، پھگڑیل، شکراہ، کماگری، کھڑ پن اور مچھریالاں نامی گاؤں بستے تھے۔ فیصل مسجد کی جگہ ٹیمبا اور اس کے پیچھے پہاڑی پر کلنجر نام کی بستی تھی۔

شکر پڑیاں کی آبادی
------------------

شکر پڑیاں میں گکھڑوں کی بگیال شاخ کے لوگ آباد تھے جنہیں ملک بوگا کی اولاد بتایا جاتا ہے۔ گکھڑوں نے پوٹھوہار پر ساڑھے سات سو سال حکمرانی کی ہے۔ راولپنڈی کے گزٹیئر 1884 کے مطابق ضلع راولپنڈی کے 109 دیہات کے مالک گوجر اور 62 گکھڑوں کی ملکیت تھے۔

وجہ تسمیہ
---------

اسلام آباد کی معروف تفریح گاہ شکرپڑیاں کی وجہ تسمیہ کیا ہے؟ اس حوالے سے ایک روایت یہ بیان کی جاتی ہے کہ بابا فرید گنج شکر (1173–1265) یہاں ٹھہرے۔ ایک پٹھان تاجر گدھے پر بوری لاد کر جا رہا تھا۔ بابا فرید نے پوچھا، ’کیا لے کر جا رہے ہو؟‘
شکر کے اس تاجر نے اس خدشے سے کہ کہیں یہ بابا مجھ سے کھانے کو شکر نہ مانگ لے، جواب دیا کہ نمک ہے۔
بابا فرید نے کہا، ’اچھا، نمک ہی ہو گا۔‘
جب وہ تاجر جب اپنی دکان پر گیا اور بوری کھولی تو دیکھا کہ اس میں شکر کی جگہ نمک ہے۔ چونکہ شکر نمک سے کہیں زیادہ مہنگی تھی، اس لیے وہ دوڑتا ہوا بابا کے پاس آیا اور کہا کہ بابا بوری میں تو شکر تھی۔
بابا نے شانِ بے نیازی سے کہا، ’اچھا، شکر ہی ہو گی۔‘
اس نے جا کر دیکھا تو واقعی شکر ہی تھی۔ اس نے ارد گرد یہ واقعہ مشہور کر دیا جس کے بعد لوگ بابا فرید کی زیارت کو آنے لگے۔ بابا فرید کے نام سے ایک بیٹھک آج بھی زیرو پوائنٹ کے بالکل ساتھ موجود ہے جس پر سبز رنگ کے جھنڈے لٹکے ہوئے ہیں۔ اس سے پہلے یہاں ایک چشمہ بھی تھا لیکن جب یہاں فلائی اوور بنایا گیا اور اس کے اوپر مشرف دور میں مانومنٹ تعمیر ہوا تو چشمے کا پانی خشک ہو گیا۔
آج شکر پڑیاں گاؤں کے کھنڈر پر جنگل اُگ آیا ہے۔ لوک ورثہ میں راجا اللہ داد کی حویلی لوک ورثہ کے طور پر قائم رکھی گئی ہے۔ ان کی بارہ دری اور مہمان خانہ کا کچھ حصہ بھی لوک ورثے کا حصہ ہے۔ ان کے خاندان کی ایک اور حویلی میں ’1969‘ نام کا معروف کیفے بھی موجود ہے۔

حوالہ جات
---------

1. ↑  "Lively Spring Festival kicks off at Shakarparian"۔ thenews.com.pk۔ فروری 25, 2013۔ 25 دسمبر 2018 میں اصل سے آرکائیو شدہ۔ اخذ شدہ بتاریخ مارچ 4, 2013  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  "Shakarparian, a local park in ISD"۔ etdip.com۔ 25 دسمبر 2018 میں اصل سے آرکائیو شدہ۔ اخذ شدہ بتاریخ مارچ 4, 2013  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑
**لائک آ باس**  (انگریزی: Like a Boss)
2020ء کی ایک امریکی مزاحیہ فلم ہے جس کی ہدایت کاری میگوئل آرٹیٹا نے کی ہے، جسے سیم پٹ مین اور ایڈم کول-کیلی نے لکھا ہے اور اس میں ٹفنی ہیڈش، روز برن اور سلمی حایک نے اداکاری کی ہے۔ یہ پلاٹ دو دوستوں کی پیروی کرتا ہے جو ایک انڈسٹری ٹائٹن سے اپنی کاسمیٹکس کمپنی کا کنٹرول واپس لینے کی کوشش کرتے ہیں۔ 

یہ فلم تھیٹر میں 10 جنوری 2020ء کو پیراماؤنٹ پکچرز کے ذریعے ریاست ہائے متحدہ میں ریلیز کی گئی۔ فلم کو ناقدین کی طرف سے منفی جائزے ملے، حالانکہ کاسٹ کو پزیرائی ملی۔

کہانی
-----

بہت مختلف شخصیات والی دو دوست اپنی بیوٹی کمپنی میا اینڈ میل چلاتی ہیں۔ میل زیادہ عملی اور اختراعی ہے، جبکہ میا تیزی سے اپنی خوش قسمتی کمانا چاہتی ہے اور ایک شاہانہ طرز زندگی گزارنا چاہتی ہے۔

حالات اس وقت مزید خراب ہو جاتے ہیں جب ان کی کمپنی کا قرضہ 493,000 امریکی ڈالر ہو جاتا ہے، جس سے وہ ایک بڑی کاسمیٹکس ایمپائر کے سربراہ، بےایمان خیر خواہ کلیئر لونا کی طرف رجوع کرنے پر مجبور ہو جاتے ہیں، جو اس کاروبار کو ان کے نیچے سے چوری کرنے کا ارادہ رکھتی ہے۔ دونوں کو اپنے کاروبار کو بچانے کے لیے اپنے اختلافات کو دور کرنا چاہیے، کیوں کہ انھیں لونا کے لیے خود کو ثابت کرنے کے چیلنج کا سامنا ہے جب کہ اس نے ان کا 'ون نائٹ اسٹینڈ' بیگ کا آئیڈیا چرا لیا اور اس کی مارکیٹنگ بھی اپنی ایک دوسری کمپنی کے ذریعے کی ہے۔ جیسا کہ انھیں اپنے ایک کارکن، بیریٹ کو برطرف کرنے پر مجبور کرنا، ساتھی عملہ سڈنی کو ان کے واحد ملازم کے طور پر چھو ڑنا۔
میا اور میل مختصر طور پر لونا کی پیشکش کے بارے میں اپنے مختلف نقطہ نظر کے ذریعے 'تقسیم ہو گئے'، لیکن وہ اس وقت صلح کر لیتے ہیں جب ان کے دوست ان کی مدد کرتے ہیں کہ انھیں ایک دوسرے کی ضرورت کا سامنا کرنا پڑتا ہے۔

مزید دیکھیے
-----------

* سلمی حایک

حوالہ جات
---------

1. 1 2
2. ↑  film-dienst — اخذ شدہ بتاریخ: 6 مارچ 2020
3. ↑  Mia Galuppo (23 مئی, 2018)۔ "Paramount Removes 'Transformers 7' From Calendar, Dates 'Rocketman'"۔ The Hollywood Reporter (بزبان انگریزی)۔ اخذ شدہ بتاریخ جولائی 18, 2018  تحقق من التاريخ في: `|access-date=, |date=` (معاونت)
4. ↑  Erik Pederson (جولائی 31, 2019)۔ "Paramount Retitles Tiffany Haddish-Rose Byrne Buddy Comedy; Release Date Holds – Update"۔ Deadline Hollywood۔ اخذ شدہ بتاریخ جولائی 31, 2019  تحقق من التاريخ في: `|access-date=, |date=` (معاونت)
ٽالپور
ٽال+ پور یا ٹالپر

لفظ کی معنی ہے لکڑی کا کام کرنے والا یہ لوگ کلہوڑوں کے مرید اور غلام تھے ۔
یہ نسلی طور ھوت بلوچ ہیں اور کچھ تاریخ دان کہتے ہیں یہ لغاری قبیلے کی شاخ ہیں ٹالپر انکو لقب ملا تھا یہ جنگجو تھے کلہوڑوں کی فوج میں بھی برتی ہوئے تھے کلہوڑو بادشاہ نے ٹالپر فوج کے سردار ک قتل کر دیا تھا اسکے بعد یہ باغی ہوگئے اور کلہوڑوں سے جنگ کرکے سندھ پر حکومت قائم کرلی یہ ڈیرہ غازی خان سے سندھ آئے تھے ۔
میر ٹالپر کا لقب نہیں ہے میر چاکر رند کا لقب ہے اور بھی نہت قومیں یہ لقب استعمال کرتی ہیں ٹالپور سے آنے سے پہلے ٹالپور کی فوج میں لغاری اور خاصخیلی قبیلے والے تھے اب وہ سارے خاصخیلی نہیں تھے ان میں سے خاصخیلی قبیلہ کی ایک شاخ سرائی تھے جن کو ٹالپور حکمرانوں نے ملکیت بھی الارٹ کیں خاصخیلی قبیلہ سندھ میں ھزاروں سال پہلے سے آباد ہے اور تاریخ و فتح قبیلہ تھا محمد بن قاسم کے آنے سے پہلے سے خاصخیلی سندھ میں ایک بڑا آبادی والا جنگجو قبیلہ ہے کلہوڑوں کے خلاف خاصخیلی قبیلے نے بغاوت کی تھی اور ٹالپور دور میں بھی خاصخیلی قبیلے نے بغاوت کی صرف سرائج خاصخیلی شاخ والے ٹالپور کے ساتھ تھے جنوں نے بھاولپر فتح کیا تھا ۔
ٹالپور کے غلام شیدی تھے جن کو افریکہ سے زرخرید کیا گیا تھا بعد میں قمبرانی کا لقب دیاگیا تھا جب وہ اپنی محنت اور بھادری کی وجہ سے فوج میں بھرتی ہوئے ان میں جنرل ھوش محمد شیدی بھی ایک ہے گیا تھا اور وزیر لغاری تھے اور سپہ سالار سرائی خاصخیلی لغاری اور کچھ بلوچ قبیلہ موجود تھے ۔
ٹالپور کو بلوچ سردار اپنے ساتھ بیٹھنا پسند نہیں کرتے تھے ان کے گھر میں صرف خاصخیلی قبیلے والے جاتے تھے اتنا کہ ان کے کمرے میں بھی خاصخیلی قبیلے والے فوجی بیٹھے ہوتے تھے انکو اپنے سرائی خاصخیلی پر بھروسہ تھا میر صاحب فقیر محمد کو نواب کہ کر پکارتے تھے خاصخیلی قبیلے نے مغل کلہوڑوں منگول ترخانوں سے جنگ کی ہے تاریخ معصومی میں موجود ہے سما سلطنت میں خاصخیلی قبیلے کو سندھ کی سرحدیں دی گئی تھیں اور گھڑ سواری کی وجہ سے خاصخیلی کہا گیا خاصخیلی عرب ہیں یا سما نسل سے ہیں اس کا پتا نہیں ہے ہاں پر یہ بھادر جنگجو قبیلہ ہے ۔
ٹالپور لغاری ہیں اور کچھ مورخین کے حساب سے وہ ھوت ہیں ۔
**تارا**  (سنسکرت: तारा) بمعنی ستارہ  کش کندھا کی رانی تھی اور وانروں کے بادشاہ والی (راماین) کی بیوی تھی۔ بیوگی کے بعد وہ والی کے بھائی سوگ ریو کی رانی بن گئی۔ راماین میں تارا کو وانروں کے طبیب سوس ہینا کی بیٹی بتایا گیا ہے۔ بعد کے ماخذ میں اسے ایک اپسرا لکھا گیا ہے۔ یہ اپرا سمندر منتھن سے ظاہر ہوتی ہے۔ اس کی شادی والی سے ہوتی ہے اور ان کی ایک نرینہ اولاد ہوتی جس کا نام آنگڈ رکھا جاتا ہے۔ دیووں کے ساتھ ایک جنگ میں والی کی موت کت بعد تارا اس کے بھائی سوگ ویر کے شادی کر لیتی ہے۔ سوگ ویر بادشاہ بن جاتا ہے۔ لیکن بعد میں والی پھر آتا ہے اور تارا کو حاصل کرتا ہے۔ وہ اپنے بھائی تو ملک بدر کردیتا ہے۔

سوگ ویر والی کو مقابلہ کی دعوت دیتا ہے، تارا والی کو سوگ ریو سے مقابلہ نہ کرنے کا مشورہ دیتی ہے کیونکہ سوگ ریو رام کا دوست تھا۔ رام ہی راماین کا اصلی ہیرو ہے اور وشنو کا ایک اوتار ہے۔ والی تارا کی بات نہیں مانتا ہے اور جنگ میں رام کے تیر سے اس کی موت ہو جاتی ہے۔ رام سوگ ویر کے لیے والی پر تیر چلاتا ہے۔ بعض متون میں درج ہے کہ اپنی روحانی طاقت کی بنا پر تارا رام کو بددعا دیتی ہے۔ بعض میں ہے کہ رام تارا تعلیم دیتا ہے۔

سوگ ریو تخت و تاج حاصل کر لیتا ہے لیکن اپنا زیادہ تر وقت وہ شراب نوشی میں گزارتا ہے اور اس طرح اپنی مغویہ بیوی سیتا کو حاصل کرنے میں رام کی مدد کرنے ناکام رہتا ہے۔ اب تارا سوگ ریو کی رانی ہے اور تمام تر سیاسی امور کی نگراں ہوتی ہے۔ اس دوران میں رام کے بھائی لکشمن کو نہایت غصہ آتا ہے اور وہ کشی کند کو تباہ کرنے کی غرض سے کوچ کرتا ہے۔ تارا لشکمن کو ایسا کرنے سے باز رہنے کو کہتی ہے۔اس کے بعد کے مآخذ میں ۔ صرف تارا کا ہی تذکرہ ہوتا ہے۔ اس کے بعد لنکا کی جنگ کا تذکرہ ہوتا ہے۔

حوالہ جات
---------

1. ↑  Lefeber p. 234
2. ↑
3. ↑
***نو دم والی لومڑی کی داستان (چینی: 青丘狐传说; پینین: *Qīngqiūhú Chuánshuō*) ایک چینی اسٹوڈیو سے عجیب کہانیاں سے ماخوذ*** چھ کہانیوں پر مبنی ایک چینی ٹیلی ویژن سیریز ہے جسے 2016 میں نشر کیا گیا۔

یہ اصل میں 2 اقساط روزانہ نشرحنان ٹی وی پر منگل سے اتوار Youku ، Tencent ، سوہو اور آئی چی پر ایک ہی وقت پر آن لائن نشر ہو ا کرتی تھی۔  اس ڈرامے کی ہدایتکار لیو یوفن ، گاو لنباؤ اور سو ہوئیکنگ نے کی تھی ۔ 

***ایک چینی اسٹوڈیو سے عجیب کہانیاں*** پر مبنی ڈرامے کو چھ پلاٹوں میں الگ کیا گیا ہے۔

خلاصہ
-----

*پلاٹ* کو چینی اسٹوڈیو سے عجیب کہانیاں کی چھ کہانیاں سے موافقت دے کر بنایا گیا : "فینگ سان نیانگ" ، "ایک ژیؤ" ، "ینگ ننگ" ، "ہو سی" ، "چانگ ٹنگ" اور "ہینگ نیانگ"۔ 

کہانی اس وقت شروع ہوتی ہے جب چنگ کیو کا میئ پھل ، جو حامل ھذا کو کھانے پر حیرت انگیز طاقت دے سکتا ہے ، چوری ہوجاتا ہے ، جس کا واحد گواہ فی یو ہے۔

ساؤنڈ ٹریک
----------

چینی گلوکار ، یسا یو نے ، تھیم سانگ کے طور پر سنگل ٹو آسک دا مون (问 明月) کو جاری کیا۔ میوزک ویڈیو 15 جنوری ، 2016 کو جاری کیا گیا تھا۔ اگلے او ایس ٹی سنگل ، دی ونڈز لو (风之恋) کو ایک ہفتے بعد اس کی میوزک ویڈیو کے ساتھ جاری کیا گیا تھا ، جس میں شیرون کوان کی آواز پیش کی گئی تھی۔ یہ گانے یی روئی نے لکھے تھے اور گونگ شو جون نے کمپوز کیا تھا[17]۔ 28 جنوری کو ، ڈونٹ میک می کر ائے(别惹 哭 its) کو اس کی میوزک ویڈیو کے ساتھ ریلیز کیا گیا تھا۔ اس گانے کو لی جیانگ لیانگ نے لکھا تھا ، جسے اے چاؤ نے ترتیب دیا تھا اور تائیوان کے گلوکار کلیئر کواو نے گایا تھا۔

حوالہ جات
---------

1. ↑  "青丘狐传说什么时候播出 电视剧春节上映\_琵琶网"۔ m.pipaw.com۔ January 5, 2016۔ 04 مارچ 2016 میں اصل سے آرکائیو شدہ۔ اخذ شدہ بتاریخ 06 جنوری 2016  الوسيط `|url-status=` تم تجاهله (معاونت)
2. ↑  "《青丘狐传说》曝娜扎金晨王凯魅眼海报"۔ ent.sina.com.cn۔ December 30, 2015۔ اخذ شدہ بتاریخ 02 جنوری 2016
3. ↑  "电视剧拍摄制作备案公示表"۔ dsj.sarft.gov.cn۔ 04 مارچ 2016 میں اصل سے آرکائیو شدہ۔ اخذ شدہ بتاریخ December 31, 2015  الوسيط `|url-status=` تم تجاهله (معاونت)
4. ↑  "《青丘狐传说》主题曲MV 郁可唯献声《问明月》-搜狐娱乐"۔ yule.sohu.com۔ January 15, 2016۔ اخذ شدہ بتاریخ 15 جنوری 2016
5. ↑  "《青丘狐》曝插曲MV 郭静动情献声《别惹哭我》-搜狐娱乐"۔ yule.sohu.com۔ اخذ شدہ بتاریخ 28 جنوری 2016
**بپّی لہری** یا **بپّی لاہِڑی** बाज़ी پیدائش:27 نومبر 1952ء| وفات:16 فروری 2022ء ہِنْدی فلْموں کے ایک مشہور موسیقار تھے۔ سونے کے گہنوں سے لدے بپّی لاہِری کے سنگِیت میں اگر ڈِسْکو کی چمک دمک نظر آتی ہَے تو اُن کے کُچھ گانے سادگی اَور سنجیدگی سے بھرے ہَیں۔ اُن کا اصلی نام لوکیش لاہِڑی ہَے تِین سال کی عُمْر میں انھوں نے طبلہ بجانا شُرُوع کر دِیا تھا۔ جب وہ 3 سال کے ہوئے تو پہلا سنگِیت دِیا تھا۔

### تعارف

بپی لہری کو بالی ووڈ کا راک اسٹار کہاجاتا تھا، بپی لہری نے چند دن قبل لتا منگیشکر کے انتقال پر لتا کے ساتھ اپنے بچپن کی تصویر شیئر کی تھی۔ بپی لہری نے مشہور بالی ووڈ فلمیں ڈسکو ڈانسر، ہمت والا، شرابی، ایڈونچرز آف ٹارزن، ڈانس ڈا نس، کمانڈو، آج کے شہنشاہ، تھانیدار سمیت بےشمار فلموں کے گانے کمپوز کیے۔ پچھلی دہائی میں بپی لہری نے فلم ’دی ڈرٹی پکچر‘ کا گانا ’او لالا‘ ، ’غنڈے‘ کا گانا ’تو نے ماری انٹریاں‘ جیسے مشہور گانے گائے۔ انھوں نے آخری بار 2020ء کی فلم باغی 3 کے لیے گانا ’بھنکاس‘ کمپوز کیا تھا، بپی لہری آخری بار بھارتی ریئلٹی شو میں سلمان خان کے ساتھ منظر عام پر آئے تھے۔ بپی لہری کا اصل نام آلوکیش لہری تھا، وہ 27 نومبر 1952 کو مغربی بنگال کے جلپائی گوڑی میں پیدا ہوئے تھے۔ بپی لہری کو بچپن سے ہی گلوکاری کا شوق تھا، انھوں نے کئی چھوٹی و بڑی فلموں میں اداکاری بھی کی۔ بپی لہری نے 80 کی دہائی میں بالی ووڈ کو کئی یادگار گیت دیے اور گلوکاری کی دنیا میں ایک مقام حاصل کیا۔ بپی لہری اپنی سونے کی زنجیروں کی وجہ سے بھی مشہور تھے ۔ کامیاب موسیقار نے سیاست میں بھی انٹری دی تھی، انھوں نے 2014ء میں بی جے پی میں شمولیت اختیار کی تھی

وفات
----

بپی لہری 16 فروری 2022ء کو ممبئی کے کریٹی کیئر اسپتال میں 69 برس کی عمر میں انتقال کر گئے۔ ایک ماہ تک اسپتال میں رہنے والے بپی لہری کو پیر کو اسپتال سے ڈسچارج کیا گیا تھا، منگل کو ان کی طبیعت بگڑنے پر اہلِ خانہ نے ڈاکٹر کی موجودگی میں انھیں اسپتال منتقل کیا جہاں وہ جانبر نہ ہو سکے اور چل بسے بپی لہری سینے میں انفیکشن کے باعث ممبئی کے کریٹی کیئر اسپتال میں داخل تھے۔ کریٹی کیئر اسپتال میں بپی لہری کے معالج ڈاکٹردیپک نے بپی لہری کے انتقال کی تصدیق کی اور بتایا کہ جب بپی لہری کو اسپتال لایا گیا تو ان کا بلڈ پریشر کم تھا۔ ڈاکٹر کے مطابق اسپتال لانے پر بپی لہری کی طبعیت بحال کرنے کی کوشش کی گئی لیکن بہت دیر ہو چکی تھی

حوالہ جات
---------

1. ↑  ربط :    — اخذ شدہ بتاریخ: 14 مئی 2014 — اجازت نامہ: CC0
2. ↑  ڈسکوجس آرٹسٹ آئی ڈی:  — بنام: Bappi Lahiri — اخذ شدہ بتاریخ: 9 اکتوبر 2017
3. ↑  ربط :    — اخذ شدہ بتاریخ: 22 دسمبر 2014 — اجازت نامہ: CC0
4. 1 2 3
5. 1 2
6. ↑  میوزک برینز آرٹسٹ آئی ڈی:  — اخذ شدہ بتاریخ: 16 ستمبر 2021
7. ↑
8. ↑

خارجی روابط
-----------

* بپی لہری کی ویب گاہ
* بپی لہری ٹویٹر پر  ویکی ڈیٹا پر  (THEBAPPILAHIRI) کی خاصیت میں تبدیلی کریں
* بپی لہری فیس بک پر   ویکی ڈیٹا پر  (BAPPILAHIRI) کی خاصیت میں تبدیلی کریں
* یوٹیوب کے وینس چیانل پربپی لہری کے نغموں کا مجموعہ
میر سید حسین میاں واحدی بلگرامی دام ظلہ دسویں صدی ہجری کے مشہور صوفی بزرگ مصنف سبع سنابل شریف حضرت سید میر عبد الواحد بلگرامی علیہ الرحمہ کے نبیرہ، جامعہ میر عبد الواحد کے سربراہ اعلی اور خانقاہ عالیہ قادریہ واحدیہ زاہدیہ بلگرام شریف کے سجادہ نشین ہیں۔ آپ خوش اخلاق، ملنسار، علما نواز اور صوفی صفت شیخ ہیں ہندوستان میں سنی مسلمانوں کی کثیر تعداد آپ کے ساتھ اپنا سلسلۂ طریقت جوڑے ہوئے ہے۔

ولادت باسعادت
-------------

آپ بلگرام مقدس کے ایک علمی و روحانی گھر میں 22/جون 1975ء کو پیدا ہوئے۔

نام و نسب
---------

آپ کا نام سید حسین احمد، عرف سید حسین میاں واحدی اور سلسلۂ نسب یوں ہے:
حضرت سید شاہ میر محمد عارف میاں ابن میر سید آل محمد ستھرے میاں ابن میر سید آل احمد ابن میر سید محمد زاہد عرف پیر زادے میاں ابن میر سید عبد الواحد ثالث ابن میر سید کریم الدین حسین ابن میر سید سلطان مقصود ابن میر سید غلام حسین ابن میر سید حامد ابن میر سید عبد الواحد ثانی ابن میر سید محمد طیب ابن حضرت میر سید شاہ عبد الواحد ابن حضرت سید شاہ ابراہیم ابن حضرت سید شاہ قطب الدین ابن حضرت سید شاہ ماہرو ابن حضرت سید شاہ بڈہ ابن حضرت سید کمال ابن حضرت سید قاسم ابن حضرت سید حسن ابن حضرت سید نصیر ابن حضرت سید حسین ابن حضرت سید عمر ابن حضرت سید محمد صغری جد قبائل سادات بلگرام ابن حضرت سید علی ابن حضرت سید حسین ابن حضرت سید ابوالفرح واسطی جد اعلی جماعت سادات زیدیہ بلگرام و بارہا وغیرہما ابن حضرت سید داؤد ابن حضرت سید حسین ابن حضرت سید یحي ابن حضرت سید زید سوم ابن حضرت سید عمر ابن حضرت سید زید دوم ابن حضرت سید علی عراقی ابن حضرت سید حسین ابن حضرت سید علی ابن حضرت سید محمد ابن حضرت سید عیسی المعروف بموتم الاشبال ابن حضرت سید زید شہید رضوان اللہ تعالی علیہم اجمعین ابن امام ہمام سید السادات زین العابدین الملقب بسجاد ابن سید الشہدا امام حسین ابن حضرت امیر المومنین مولی مرتضی علی زوج سیدة النساء فاطمہ زہرا بنت حضرت سید الانبیا حضرت احمد مجتبی محمد مصطفے صلی اللہ تعالی علیہ وآلہ واصحابہ وبارک وسلم علیہ و علیہم و علینا معہم ولہم اجمعین۔ (تاریخ خاندان برکات، 9)

تعلیم و تربیت
-------------

قرآن کریم، اردو اور عربی کی تعلیم گھر پر ہی والد ماجد محبوب العلما، حکیم، آل حسن حضرت میر سید عارف میاں واحدی بلگرامی قدس سرہ سے حاصل فرمائی اور والد ماجد ہی نے تصوف و تزکیہ کی بھی خاص تربیت فرمائی۔

عصری تعلیم ہائی اسکول تک بلگرام شریف ہی میں حاصل فرمائی۔

ازدواجی زندگی
-------------

20/مارچ 1999ء بروز ہفتہ کو نانپارہ کے پاس ایک گاؤں سے آپ کی پھوپھی زاد بہن سے رشتۂ ازدواج میں منسلک ہوئے، نکاح خوانی کی تقریب میں علما و مشائخ کے علاوہ گھر اور خاندان کے افراد نے شرکت فرمائی، خصوصیت کے ساتھ مندرجہ ذیل مشائخ بلگرام شریک رہے:

* محبوب العلما، حکیم، آل حسن حضرت میر سید عارف میاں واحدی بلگرامی قدس سرہ

* حافظ و قاری سید محمد طاہر میاں

* حضرت مولانا حافظ و قاری سید اویس مصطفی واسطی صغروی بلگرام شریف

* حکیم سید بادشاہ میاں صغروی واسطی بلگرامی
* حضرت مولانا سید گلزار میاں واسطی مسولی شریف

**بیرونی روابط**

میر سید حسین میاں واحدی بلگرامی فیس بوک پیج
**ہشام بن ولید بن مغیرہ مخزومی القرشی الکنانی** آپ ایک صحابی رسول صلی اللہ علیہ وسلم ہیں۔آپ ہجرت کے چوتھے سال وفد بنو کنانہ کے ساتھ مشرف باسلام ہوئے۔آپ سیف اللہ حضرت خالد بن ولید کے بھائی ہیں۔آپ اپنے بھائی کے ساتھ غزوہ الاحزاب غزوہ موتہ اور بیعت رضوان میں شرکت کی۔اور عمرو بن امیہ ضمری کے وفد میں شامل تھے، جسے رسول اللہ صلی اللہ علیہ وسلم نے 7ھ کو حبشہ کے نجاشی کے پاس بھیجا تھا۔ آپ نے فتح مکہ اور جنگ حنین میں شرکت کی، حجۃ الوداع کے موقع پر موجود تھے۔اپنے بھائی خالد کے ساتھ فارس اور شام کی فتح میں حصہ لیا، طائف کی امارت سنبھالی اور وہیں وفات پائی۔

### نسب

ہشام بن ولید بن مغیرہ بن عبد اللہ بن عمرو بن مخزوم بن یقطہ بن مرہ بن کعب بن لوی بن غالب بن فہر بن مالک بن قریش بن کنانہ۔ ابو خالد۔ ان کی والدہ: لبابہ بنت الحارث

### سیرت

ہجرت کے ساتویں سال رسول اللہ صلی اللہ علیہ وسلم نے امیہ بن عمرو کو 40 صحابہ کے ساتھ نجاشی کے پاس بھیجا وہ سمندر کی طرف روانہ ہوئے جن میں عمرو بن ابی ربیعہ، عمارہ بن ولید، سلیمان بن خالد شامل تھے۔ فاکہ ، نوفل، عبید اللہ ابن جحش اور ہشام بن الولید، ان کے جہاز کے کپتان جمیل تغلبی تھے، جو اسلام سے پہلے حبشہ میں آنے والے ایک معروف تاجر کے بیٹے تھے۔ وفد حبشہ کے بادشاہ کے پاس گیا اور ان کی تعظیم کی، عمرو بن امیہ نجاشی کے سامنے کھڑے ہوئے اور رسول خدا کا خط پڑھا:
’’یہ خط ہے محمد نبی کی طرف سے نجاشی اصحم شاہ حبش کے نام!
اس پر سلام جو ہدایت کی پیروی کرے۔ اور اللہ اور اس کے رسول پر ایمان لائے۔ میں شہادت دیتا ہوں کہ اللہ وحدہ لا شریک لہ کے سوا کوئی عبادت کے لائق نہیں۔ اس نے نہ کوئی بیوی اختیار کی نہ لڑکا اور (میں اس کی بھی شہادت دیتا ہوں کہ) محمد اس کا بندہ اور رسول ہے اور میں تمہیں اسلام کی دعوت دیتا ہوں کیوں کہ میں اس کا رسول ہوں، لہٰذا اسلام لاؤ سلامت رہو گے۔ اے اہل کتاب! ایک ایسی بات کی طرف آؤ جو ہمارے تمہارے درمیان موجود ہے کہ ہم اللہ کے سوا کسی اور کی عبادت نہ کریں، اس کے ساتھ کسی کو شریک نہ ٹھہرائیں اور ہم میں سے بعض بعض کو اللہ کی بجائے رب نہ بنائے۔ پس اگر وہ منہ موڑیں تو کہہ دو کہ گواہ رہو ہم مسلمان ہیں۔ اگر تم نے (یہ دعوت) قبول نہ کی تو تم پر اپنی قوم کے نصاریٰ کا گناہ ہے‘‘۔

### وفات

آپ نے 41ھ میں وفات پائی ۔

حوالہ جات
---------

1. ↑  مختارات من سيرة صحابي/هشام بن الوليد/ المكتبة العمانية التاريخية آرکائیو شدہ 2018-11-27 بذریعہ وے بیک مشین
2. ↑  تاريخ الأمم والملوك: الطبري 2 /644-657.
**لکی شاہ صدر** (انگریزی: Lucky Shah Sadar) پاکستان کے صوبہ سندھ کے ضلع جامشورو میں ایک قدیم شہر ہے۔ یہ شہر سیہون کے جنوب میں 19 کلومیٹر کے فاصلے پر انڈس ہائی وے کے قریب دریا کے کنارے پر موجود ہے۔

تاریخ
-----

صدر الدین شاہ لکیاری المعروف لکی شاہ صدر کا مزار
جنت السندھ کے مصنف رحیمداد خان مولائی شیدائی اور تحفۃ الکرام کے مصنف میر علی شیر قانع ٹھٹوی کے مطابق، سندھ میں راجا دلوراء کے دورِ حکومت میں اس کے بھائی چھٹو امرانی دلوراء کے مظالم کے خلاف بغداد کے خلیفہ کے پاس شکایت لے گیا تھا۔ خلیفہ نے سید علی کی رہنمائی میں ایک سو عرب بھیجے تھے۔ سید علی نے دلوراء کو شکست دی اور لکی کے قریب سکونت اختیار کی جو بعد میں لک علوی یا لکی سے مشہور ہوا۔ چھٹو امرانی کا مزار آج بھی سیوہن شریف میں ہے۔ یہاں لکی شہر میں صدرالدین شاہ لکیاری کا مزار بھی ہے۔ مزار اور ریلوے لائن کے مغرب میں ایک قدیم قبرستان بھی ہے۔ مقبروں کی دیواروں پر نقش نگاری بھی ہے۔

چشمہ
----

لکی شاہ صدر کے قریب پہاڑوں میں گرم پانی کے چشمے کا منظر
لکی شاہ صدر شہر کا منظر
لکی شہر سے 5 کلومیٹر کے فاصلے پر لکی پہاڑوں میں گرم اور سرد پانی کے قدرتی چشمے بھی ہیں۔ ان چشموں کے قرب ایک مسجد اور دو ہندو مندر بھی ہیں۔ یہاں کے گرم چشوں کے پانی میں نہانے سے خارش یا کھجلی کی بیماری ختم ہو جاتی ہے۔ اس شہر میں ہائی اسکول ہے۔ اس شہر میں لکی شاہ صدر ریلوے اسٹیشن بھی ہے۔ یہاں دریا کے پانی پر دالیں اور گندم کی فصلیں اگائی جاتی ہیں۔ اس شہر کا موسم خوشگوار رہتا ہے۔

حوالہ جات
---------

1. ↑  "چشمہ کی تصاویر"۔ 20 دسمبر 2019 میں اصل سے آرکائیو شدہ۔ اخذ شدہ بتاریخ 11 اپریل 2017  الوسيط `|url-status=` تم تجاهله (معاونت)
2. ↑  sindh tourism an archaeological journey - Google Search
3. ↑
ابو مسلم الخولانی (وفات 684 ھ) شام کے شہر دمشق کے ایک مشہور تابعی اور ممتاز مذہبی شخصیت تھے۔ آپ ان "آٹھ اولیاء" میں سے تھے، جن میں عامر ابن عبد القیس، اویس قرنی، الربیع بن خثیم، الاسود بن یزید، مسروق ابن اجداع، سفیان ثوری اور حسن بصری شامل ہیں۔ 

ان کے بارے میں ایک واقعہ حدیث اور تاریخ کی مستند کتابوں میں سند کے ساتھ مرکوز ہے کہ ایک دفعہ نبوت کے جھوٹے دعویدار اسود عنسی نے آپؒ کو گرفتار کیا اور پوچھا کہ کیا تم میری نبوت کی شہادت دیتے ہو؟ تو آپ نے جواب دیا میں سنتا نہیں۔ تین دفعہ ایسا ہی ہوا تو کذاب اسود عنسی نے آپؒ کو آگ میں ڈال دیا لیکن حضرت ابراہیمؑ کی طرح اللہ تعالیٰ نے آپ کی حفاظت فرمائی اور آپؒ ہشاش بشاش آگ سے باہر آ گئے۔  اس کے بعد آپؒ یمن چھوڑ کر مدینہ تشریف لے آئے اور مسجد نبوی کے ایک ستون کے پیچھے نماز ادا کر رہے تھے کہ حضرت عمرؓ کی آپ پر نظر پڑی تو آپؓ نے نماز کے بعد پوچھا کہ آپ کہاں سے آئے ہو؟ ابو مسلم الخولانیؒ نے کہا یمن سے (اس وقت کسی شخص کو آگ میں ڈالنے کا واقعہ بہت مشہور ہو چکا تھا)۔ حضرت عمرؓ اس سے بہت متاثر تھے اس لیے آپؓ نے پوچھا کیا تمھیں اس شخص کے بارے میں معلوم ہے جس کو اسود نے آگ میں ڈلوایا تھا؟ جب ابو مسلم الخولانیؒ نے جواب دیا کہ اس کا نام عبد اللہ بن ثوب ہے تو عمر رضی اللہ عنہ نے گہری عقلمندی سے سمجھ گئے کہ یہ وہی شخص ہیں تو آپؓ کھڑے ہو گئے اور گلے لگا کر رونے لگے۔ پھر حضرت ابوبکرصدیقؓ کے پاس پہنچے (یہ دور خلافت راشدہ کے پہلے خلیفہ حضرت ابوبکرصدیقؓ کا دور تھا) اور صاحبِ کرامت تابعی کو درمیان میں بٹھا کر کہنے لگے کہ خدا کا بے انتہا شکر ہے کہ میں اپنی زندگی میں ایک ایسے شخص سے ملا جس کے ساتھ وہی معاملہ پیش آیا جو حضرت ابراہیمؑ کے ساتھ آیا تھا۔

حوالہ جات
---------

1. ↑  "Hazrat Ibrahim (A.S) SAY Abu Muslim al-Khawlani"۔ UrduPlanet۔ Nov, 2011۔ اخذ شدہ بتاریخ اپریل 29, 2020  تحقق من التاريخ في: `|access-date=, |date=` (معاونت)[*مردہ ربط*]
2. ↑  "Hazrat Abu Muslim Kholani (RA) aag main kesy zinda rahy? | 26 جنوری 2019 | 92NewsHD"۔ YouTube۔ 92 News HD۔ Jan 26, 2019۔ اخذ شدہ بتاریخ اپریل 29, 2020  تحقق من التاريخ في: `|access-date=` (معاونت)
زویٹر آیونک ہائیڈروجل ایک قسم کی ہائیڈروجل ہے، جو بہت کم نمی والی ہوا سے پانی (آبی بخارات) جذب کرسکتی ہے بلکہ اس میں اسے خاصا کم وقت لگتا ہے۔

زویٹرآیونک وہ سالمے (مالیکیولز) ہوتے ہیں جن کے ایک حصے میں مثبت چارج جبکہ دوسرے حصے میں منفی چارج والے ایٹم ہوتے ہیں۔ اسی خاصیت کی وجہ سے ان میں پانی جذب کرنے کی صلاحیت بھی زبردست ہوتی ہے۔

ویسے تو ’’ہائیگرو اسکوپک‘‘ قسم کے نمکیات میں بھی یہی خاصیت ہوتی ہے اور وہ بھی ہوا سے براہِ راست پانی جذب کرسکتے ہیں لیکن انھیں ہائیڈروجل کا حصہ بنانا بے حد مشکل تھا۔

ہائیگرو اسکوپک نمک کو ہائیڈروجل میں جمع کرنے کے لیے یونیورسٹی آف ٹیکساس ، آسٹن کے سائنسدانوں نے زویٹرآیونک پولیمرز (مالیکیولز کی لمبی لمبی زنجیریں) تیار کیں۔

اس پولیمر کی مدد سے ہائیڈروجل تیار کرتے دوران جب ہائیگرو اسکوپک نمک شامل کیا گیا تو وہ پختگی کے ساتھ ہائیڈروجل کا حصہ بن گیا۔

تجربات میں اس ’’زویٹرآیونک ہائیڈروجل‘‘ نے صرف 30 فیصد نمی والی ہوا سے ایک دن میں 5.87 لیٹر پانی جذب کیا جو اب تک اس نوعیت کے کسی بھی نظام کی سب سے زیادہ کارکردگی بھی ہے۔

فوائد
-----

زویٹرآیونک ہائیڈروجل کی کارکردگی مزید بہتر کرنے کے بعد یہ نظام غریب، خشک، دور افتادہ اور پسماندہ مقامات پر پانی کے کم خرچ حصول میں استعمال کیا جاسکے گا اور دنیا میں کروڑوں لوگوں کے لیے فائدے کا باعث بنے گا۔

مزید پڑھیے
----------

ارسالک ایسڈ

حوالہ جات
---------

1. ↑  "زویٹر آیونک ہائیڈروجل"
2. ↑  "حوالہ"
فروری 1909 میں امریکی بحریہ کا انجینئر رابرٹ پیرے جزیرہ ایلس میرے کی بندرگاہ کیپ شیریڈان پر لنگر انداز ہوا۔ اپنے ساتھی میتھیو ہینسن اور کچھ اسکیمیو افراد کے ساتھ 480 میل کا سفر طے کر کے قطب شمالی پہنچا ۔ اس بارے میں اس نے اپنی یاداشتوں میں لکھا ‘ بالآخر قطب ! صدیوں کا راز اور میرا 23 سالہ خواب ، جو آج میرا ہے ۔ ‘ جب وہ اپنی مہم سے واپس آیا تو ایک اور امریکی مہم جو فریڈرک اے کک نے دعوی کیا کہ وہ رابرٹ سے پہلے 21 اپریل 1908 کو قطب شمالی سر کر چکا تھا لیکن وہ اپنے اس دعوے کے حق میں کوئی ٹھوس ثبوت پیش نہ کر سکا۔ رابرٹ کا یہ دعوی کہ وہ قطب شمالی پر پہنچنے والا پہلا شخص تھا اس وقت متنازع ہو گیا جب کچھ لوگوں نے یہ کہا کہ وہ دراصل وہاں سے 121 میل دور تھا اور اسے ہی قطب شمالی سمجھ رہا تھا۔

آج کل قطب شمالی کی سیاحت بذریعہ ہوائی جہاز اور برف توڑ بحری جہاز کے ذریعے معمول کی بات ہے۔ اب تو ایسی
سیاحتی کمپنیاں ہیں جو قطب شمالی کے سفر کرواتی ہیں۔ 2007 میں ایک ولندیزی طائفہ عین قطب شمالی پر گیا ان لوگوں نے وہاں زمین کی رفتار کے ساتھ گھومنے کا مظاہرہ کیا اور گھڑی کی سوئیوں کی طرح آہستگی سے حرکت کرتے رہے جس وقت زمین اپنے مدار پر اس کی مخالف سمت میں متحرک تھی ۔

ترجمہ از لسٹورس ڈاٹ کام
صبا امتیاز ایک پاکستانی مصنفہ ، صحافی ، میوزک نقاد اور کراچی سے تعلق رکھنے والی اسکرین رائٹر ہیں۔ انھوں نے پہلے دی نیوز انٹرنیشنل اور ایکسپریس ٹریبون میں کام کیا تھا اور اس وقت وہ نیویارک ٹائمز ، دی گارڈین ،  اور کرسچن سائنس مانیٹر کے لیے لکھ رہی ہیں۔ کراچی ، آپ مجھے مار رہے ہو! یہ ان کا پہلا ناول ہے جو سب سے پہلے 2014 میں شائع ہوا تھا۔صبا امتیاز نے رومانٹک کامیڈی دیکھ مگر پیار سے (2015) کااسکرپٹ بھی لکھا ۔

### کیریئر

صبا امتیاز نے اپنے کیریئر کا آغاز ایک آزاد صحافی اور کالم رائٹر کے طور پر کیا تھا۔ انھوں نے دی نیویارک ٹائمز ، دی گارڈین اور کرسچن سائنس مانیٹر کے لیے لکھنا شروع کرنے سے پہلے مختلف اخبارات جیسے دی نیوز انٹرنیشنل اور ایکسپریس ٹریبون کے لیے کام کیا تھا۔

### فرشتوں کی کوئی ٹیم نہیں

صبا امتیاز نے اپنا دوسرا ناول نو ٹیم آف اینجلس ، کراچی کے تنازع کے بارے میں لکھا ہے۔  یہ ناول ابھی شائع نہیں ہوا ہے۔

### فلمی کیریئر

صبا امتیاز ایک اسکرین رائٹر بھی ہیں ، ان کا پہلا اسکرپٹ دیکھ مگر پیارسے تھا اور اس کی ہدایتکاری اسد الحق نے کی تھی ، جس میں ہمایما ملک اور سکندر رضوی نے اداکاری کی ۔  یہ فلم 14 اگست ، 2015 کو ریلیز ہوئی تھی ، اوربڑی تجارتی کامیابی حاصل کرنے والی فلم تھی ، حالانکہ اسے ناقدین کے ملے جلےتاثرات ملے۔

### کتابیات

کراچی ، آپ مجھے مار رہے ہو! (2014)
فرشتوں کی کوئی ٹیم نہیں (ٹی بی اے)
فلمی گرافی
2015 دیکھ مگر پیار سے (اسکرین رائٹر)
صبا امتیاز 2019 کے لیے آئی ڈبلیو ایم ایف کے کم وال میموریل فنڈ یا وصول کنندہ تھیں۔
2017 میں ، انھیں صنف اور ایل جی بی ٹی آئی حقوق سے متعلق رپورٹ کرنے کے لیے بین الاقوامی رپورٹنگ پروجیکٹ کی رفاقت حاصل ہوئی۔ انھوں نے کیتھرین ڈیوس فیلو فار پیس کی حیثیت سے سنہ 2016 میں مڈل بیری لینگویج اسکول کے انتہائی تیز سمر پروگرام میں عربی کی تعلیم حاصل کی

بیرونی روابط
------------

* دفتری ویب سائٹ Edit this at Wikidata

حوالہ جات
---------

1. ↑  ربط : وی آئی اے ایف آئی ڈی   — ناشر: او سی ایل سی
2. ↑  Muck Rack journalist ID:  — اخذ شدہ بتاریخ: 3 اپریل 2022
3. ↑
4. ↑  "Saba Imtiaz , Pakistan Correspondent"۔ csmonitor.com۔ اخذ شدہ بتاریخ July 27, 2015
5. ↑  Rebecca Santana (June 23, 2014)۔ "Pakistani author's debut novel captures Karachi"۔ denverpost.com۔ 04 مارچ 2016 میں اصل سے آرکائیو شدہ۔ اخذ شدہ بتاریخ July 27, 2015  الوسيط `|url-status=` تم تجاهله (معاونت)
6. ↑  "Saba Imtiaz"۔ sabaimtiaz.com۔ اخذ شدہ بتاریخ July 27, 2015
7. ↑  "'It's a wrap! Dekh Magar Pyaar Say stars say goodbye to Lahore"۔ May 18, 2015۔ Dawn۔ اخذ شدہ بتاریخ July 27, 2015
8. ↑  "Humaima's 'Dekh Magar Pyaar Say' to hit screens in August 2015"۔ April 2, 2015۔ Dawn, 2 April 2015۔ اخذ شدہ بتاریخ July 27, 2015

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 317109028
* ایل سی سی این: no2015102523
* آئی ایس این آئی: 0000 0004 5209 3595
* ایس یو ڈی او سی: 204751632

 |
**خواجہ عماد الدین قلندر بادشاہ** خانقاہ عمادیہ قلندریہ و سلسلۂ عمادیہ کے بانی اور حضرت میاں صاحب سے مشہور ہیں۔

نام
---

*عماد الدین" نام، "محبوب رب العالمین" لقب، "ابوسجاد" کنیت، "میاں صاحب" عرفیت اور پیر و مرشد کی طرف سے "بادشاہ" کا خطاب عطا ہوا۔*

ولادت
-----

1065ھ (53۔1654ء) قصبہ پھلواری شریف میں پیدا ہوئے مادۂ تاریخ *خواجہ قطب المحققین" ہے۔ آپ امیر عطاء اللہ پھلواروی (متوفی 964ھ) کی پانچویں پشت میں ہیں۔*

سلسلہ نسب
---------

آپ کا سلسلہ نسب زینب بنت فاطمہ زہرا بنت محمد رسول اللہ ﷺ سے ملتا ہے۔ (حضرت زینب کی شادی حضرت عبد اللہ الجوادابن جعفر طیار ابن ابو طالب سے ہوئی تھی)۔

ابتدائی تعلیم
-------------

ابتدائی تعلیم سے متوسطات تک اپنے والد ب رہان الدین قادری عرف "لعل میاں" سے حاصل کی۔ فراغت کے لیے دہلی گئے، وہاں کچھ عرصہ گزار کر لاہور تشریف لے گئے اور وہیں سے فارغ التحصیل ہوئے اور اسی مدرسے میں تدریسی خدمات انجام دینے لگے ۔

سلسلہ بیعت
----------

اسی اثنا انھیں تعلیم باطنی و روحانی کے حصول کا شوق ہوا اور مدرسہ چھوڑ کر سید المستغرقین سیدفاضل قلندر سادھوری کی خدمت میں پہنچے اور کئی سالوں تک مرشد کی خدمت میں رہے۔ ریاضت ومجاہدات میں کمال حاصل کیا، پیر کی نگاہ کرم نے راہ سلوک کی منزلیں طے کرنے میں مدد کی۔ اور جب سلسلہ قلندریہ کی تعلیمات مکمل ہو گئیں تو 1104ھ میں پیر و مرشد نے خلافت نامہ اور مثال پیراں بدست خود تحریر فرما کر عطا فرمایا اور اپنی تسبیح، مصلّا، عمامہ اور خرقہ عطا کرکے فرمایا: 'اے عمادالدین، "بادشاہ" اللہ نے اپنے فضل و کرم سے تمھیں درجہ شیخی پر پہنچا دیا۔ آپ کے والد نے اپنے سلسلے کی اجازت و خلافت عطا فرمائی اور اپنی خانقاہ آپ کے سپرد کرکے خود گوشہ نشینی اختیار کرلی۔

سلاسل طریقت
-----------

حضرت میاں صاحب کی ذات گرامی آٹھ سلاسل کی جامع تھی۔

* (1) سلسلۂ قلندریہ (صرف دس واسطوں سے حضور اکرم ﷺ تک پہنچتا ہے)
* (2) سلسلۂ قادریہ
* (3) سلسلہ فردوسیہ
* (4) سلسلہ سہروردیہ
* (5) سلسلۂ چشتیہ
* (6) سلسلۂ طیفوریہ
* (7) سلسلہ مداریہ
* (8) سلسلہ قادریہ جنیدیہ (والد گرامی سے حاصل ہوا) بیعت سلسلہ قلندریہ میں تھی اس لیے قلندریت کا غلبہ تھا یہی وجہ ہے کہ *قلندر*  آپ کے نام کا جزوبن گیا۔

وفات
----

20؍ جمادی الاول 1124ھ آپ کا وصال پھلواری شریف میں ہوا مادۂ تاریخ "پاک ذات" ہے۔ لعل میاں کی درگاہ پھلواری میں اپنے والد کے پائیتی مدفون ہوئے۔

حوالہ جات
---------

1. ↑  انوار الاولیاء ،حسیب اللہ مختار،صفحہ 76،بساط ادب کراچی پاکستان 2000ء
**عطاء بن یزید لیثی الجندی** (25ھ۔ 107ھ)، ابو محمد مدنی شامی۔ بنو جندع بن لیث بن بکر بن عبد منات بن کنانہ سے۔آپ تابعی اور حدیث نبوی کے راویوں میں سے ایک تھے، آپ حضرت تمیم داری رضی اللہ تعالیٰ عنہ کے اصحاب میں سے تھے، ابن سعد نے ان کا ذکر مدینہ میں محدثین کے دوسرے طبقے میں کیا ہے۔

### روایت حدیث

تمیم داری، ابوہریرہ، ابو سعید خدری، ابو ایوب انصاری، حمران بن ابان، عثمان بن عفان کے غلام ، عبید اللہ بن عدی بن خیار اور ابو کی روایت سے مروی ہے۔ ثعلبہ خشنی۔ اس کی سند سے روایت ہے: اسماعیل بن عبید اللہ بن ابی مہاجر، جمیل بن ابی میمونہ، ذکوان ابو صالح سمان، ان کے بیٹے سلیمان بن عطا، سہیل بن ابی صالح، ابن شہاب زہری، ہلال بن میمون رملی۔اور ابو عبید حاجب سلیمان بن عبد الملک۔

### جراح اور تعدیل

علی بن المدینی نے کہا: وہ ثقہ تھے۔ نسائی کہتے ہیں: شامی ثقہ ہے۔ ابن طہمان نے ابن معین کی سند پر کہا: ثقہ ہے۔ امام عجلی نے کہا:تابعی ثقہ ہے۔ ابن حبان نے اسے اپنی "کتاب الثقات" ثقہ راویوں میں ذکر کیا ہے۔حافظ ذہبی نے میزان الاعتدال میں کہا ہے: وہ ثقہ اور معروف ہے۔ ابن حجر عسقلانی نے التقریب میں کہا: ثقہ ہے۔

### وفات

آپ نے 107ھ میں وفات پائی ۔

حوالہ جات
---------

1. ↑  "ص137 - كتاب الثقات للعجلي ت البستوي - باب عطاء - المكتبة الشاملة"۔ shamela.ws۔ 03 اکتوبر 2023 میں اصل سے آرکائیو شدہ۔ اخذ شدہ بتاریخ 18 ستمبر 2023  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت)
2. ↑  "ص137 - كتاب الثقات للعجلي ت البستوي - باب عطاء - المكتبة الشاملة"۔ shamela.ws۔ 03 اکتوبر 2023 میں اصل سے آرکائیو شدہ۔ اخذ شدہ بتاریخ 18 ستمبر 2023  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت)
**ادیب اعظم ، مفسر قرآن علامہ سید ظفر حسن نقوی امروہوی** ہندوستان کے ایک مشہور شیعہ عالم دین اور متعدد کتابوں کے مصنف تھے ـ شہر امروہہ کے رہنے والے تھے ـ

ولادت
-----

سنہ 1307ھ میں آپ کی ولادت ہوئی ـ

آپ کا شجرہ نسب اس طرح ہے : سید ظفر حسن بن سید دلشاد علی بن سید امداد علی بن سید حمایت علی نقوی ـ

  

نسب نامہ: علامہ سید حسن ظفر نقوی امروہوی ابن سید دلشاد علی ابن سید امداد علی ابن سید حمایت علی ابن سید مبارک علی ابن سید غلام محیی الدین ابن سید محمد محسن ابن سید قطب الدین ابن سید غازی الدین ابن سید وجیہ الدین ابن سید ابو بکر بدر الدین ابن سید تاج الدین ابن قاضی سید امیر علی ابن سید حسن شرف الدین شاہ ولایت ابن سید علی بزرگ ابن سید مرتضیٰ ابن سید ابو المعلی ‌ابن سید حسن ابو الفضل ابن سید داؤد ابن سید حسین ابن سید علی‌ ابن‌سید ہارون ابن سید جعفر زکی ابن امام‌‌ علی النقی علیہ السّلام

تعلیم
-----

آپ کی تعلیم کی تفصیلات معلوم نہ ہوسکیں، ـ تاہم جو کچھ بھی آپ کی تعلیم سے متعلق **علامہ شیخ آقا بزرگ تہرانی** نے تحریر کیا ہے اسے قارئین کی خدمت میں پیش کیا جا رہا ہے :

**" نَشأَ مُحبّاً لِلعلم و أھلِه فقَرأ علی لَفیف من فُضلاء بلادہ، و لازمَ بعضَ العلماء و الأجِلّاء حتّی استَفادَ کثیراً و اتَّجهَ الی التألیف فَخاضَ مختلفَ المَواضیع الاسلامیةِ و أنتجَ مجموعةً قیِّمةً مِن الآثار المُتنوّعة "۔**

بچپن سے ہی آپ کو علم اور علما سے نہایت لگاؤ تھا، ـ چنانچہ آپ نے اپنے علاقہ کے متعدد علما سے کسب فیض کیا، ـ اس کے بعد جلیل القدر علما کی خدمت میں رہے ـ پھر تصنیف و تالیف میں مشغول ہو گئے اور مختلف اسلامی موضوعات پر دلچسپ کتابیں لکھیں ـ

علمی صلاحیت
-----------

**علامہ شیخ آقا بزرگ تہرانی** نے آپ کی علمی صلاحیت کے لیے یہ الفاظ استعمال کیے ہیں :

**"عالم بارع و مؤلف فاضل"**

تالیفات
-------

**شیخ آقا بزرگ تہرانی** کے بیان کے مطابق آپ کی مشہور تالیفات مندرجہ ذیل ہیں :

**1: تفسیر قرآن کریم : پانچ جلدوں پر مشتمل جو ایک بہترین تفسیر قرآن شمار ہوتی ہے** ـ

**2: جواز عزا (عزاداری امام حسین کے جواز کے بارے میں)** ـ 

**3: مصباح المجالس (پانچ جلدوں پر مشتمل)**

**4: چہاردہ معصومین کی سوانح حیات ( ہر معصوم کے بارے میں ایک جلد)**

**5: حکومت الٰہیہ**

**6: منازل روحانیت**

**7: عاقبت محمود**

**8: اہل بیت**

**9: حدیث قرطاس**

**10: فدک**

**11: تقیہ**

**12: خمس**

**13: یزید بن معاویہ**

**14: عقد ام کلثوم**

**15: ایمان ابو طالب**

**16: تعدد ازواج امام حسن**

**17: سکینہ بنت الحسین**

**18: تحریف قرآن**

**19: حقائق اسلام**

**20: محافل و مجالس** 

**21: مجالس خواتین**

واضح رہے کہ یہ تمام کتابیں اردو زبان میں ہیں ـ

وفات اور مدفن
-------------

تقسیم ہند و پاکستان کے بعد آپ پاکستان کے شہر کراچی ہجرت کر گئے تھے ـ وہیں آپ کی وفات ہوئی اور وہیں آپ کو دفن کیا گیا ـ

حوالہ جات
---------

1. 1 2 3  نقباء البشر فی القرن الرابع عشر، ج: 3، ص: 977
2. ↑  الذریعۃ الی تصانیف الشیعۃ، ج: 5، ص: 244